Først vil jeg gerne starte med, at sige Tusind tak til folkene i Bestyrelsen for landsbyhuset.

Tak til jer for, at give mig muligheden for, at stå her foran jer i dag, det er dog for mig ikke noget nyt at jeg roder mig ud i udfordringer som dette. Den salgs har nok altid lagt lidt til mig.

For at i lige ved lidt om hvem jeg er så hedder jeg Eliana Vejvad og jeg bor her i Lysgård. Jeg bor faktisk lige derover i nr. 13.

Jeg er oprindelig født i Silkeborg hvor familien bestående af mor, far og lillebror altid har været bidt af en gal hest. Jeg er udannet sælger, og er lige nu ansat i Europcar biludlejning i Silkeborg.

I 2017 tog jeg efter 23 år i trykke rammer i mit barndoms hjem på Bøgegården i Silkeborg, det store spring. Jeg immigreret om man vil hele vejen til Lysgård små 30 kilometer fra mit barndomshjem. Fordi her fandt jeg et hus der rummede så meget potentiale og vejens tør jeg godt sige nok smukkeste udsigt. Så der skulle jeg helt sikkert bo, det tog mig ikke mange minutter at beslutte.

Men her står jeg så i dag over 1 år senere. Tidligere var jeg blandt naboer hende i Mercedes en, som tømre Michael Omme så fint sagde da jeg en morgen ikke lang tid efter til flytningen havde problemer med at komme afsted og havde brug for hjælp.

Jeg glemmer sent denne episode, hende i mercedesen. Ja ja og jeg havde sådan lyst til at sige til ham; Ja det mig, og jeg ville så gerne ha kørt Ferrari, men jeg måtte nøjes.   
Når vi nu alligevel er ved titlerne, Hvis man altså bruger titler her så sidder jeg nu også som Næstformand i Landsbyhuset bestyrelse og hvis i går ind på google.dk og skriver landsbyhuset lysgård så kommer der sådan et fint link til en hjemme side, og der kan i altså finde så mange informationer om hvad der sker her ude og hvem der sidder i bestyrelsen osv.

Jeg har fået gode naboer her, jeg har fået sjove bekendtskaber her, jeg har fået nye venner her, Jeg har også fået hund her og som nogle af jer måske ved så er han rigtig social og han tager gerne en afstikker for, at komme på nye eventyr, tit på den anden side af vejen, ja lige som i mig selv, så brænder der en eventyr lyst i mig i mig, så nogen fremmet har han det nok ikke fra, samt hans selektive hørelse ligger nok også til familien.

Når jeg står her i dag så er det fordi jeg brænder for at holde en tale for jer.

Det bliver bålet, der fanger vore øjne i aften, selv om det i aftenen er lyst her udenfor.

Vi samles om det, som vore forfædre har gjort i årtusinder siden isen forsvandt fra vore bredde grader.

De tændte bål for, at varme sig.

De tændte bål for, at holde de vilde dyr væk. Trods vi nok skal lede lagt efter vilde dyr her i Lysgård.

De tændte bål for, at advare mod fjender.

Bålet varmer. Det fortærer. Det udsletter sig selv.

Det ligner os mennesker. Der brænder en ild i os. Vi brænder hver især for noget, og vi brænder ud til sidst.

Hvis vi ikke brænder for noget, så kan vi lige så godt lægge os til, at dø.

Det er ilden i os, der driver os og giver livet mening.

Det er kærlighedens ild. men også hadets ild, desværre.

Både mennesker og lande står og falder med den ild.

Ilden er de store følelser. Det er alt det, der ikke forandrer sig over tiden.

Det er den, vi finder hos de store dramatikere, selv om deres værker er hundreder år gamle. Shakespeare, Ibsen, Kaj Munk.

De vigtigste ting i tilværelsen forandrer sig ikke. Vi, der er samlet om bålet, har alle de væsentlige ting til fælles med dem, der stod og sad om bålet i tidligere tider.

Bålet blev i gammel tid brugt til, at bekæmpe ondskaben.

Derfor brændte man hekse på bålet – især på den tid, da Kristian den Fjerde levede. I 1600 tallet.

Her klagede han over, at der blev brændt for få hekse. Han ville fordrive det onde.

Han mente, det var heksenes skyld, når der var misvækst, kolde somre og isvintre. De var skyld i, at han tabte alle sine krige – og blev svigtet af sin elskede. Kristine Munk

Og hvem kan være skyld i sådanne alvorlige ulykker? Det kan selvfølgelig kun være en kvinde!!! For god ordens skyld vil jeg lige indskyde, at jeg forlade stedet til fods og ikke på kost!

”Hver by har sin heks og hvert sogn sine trolde.” Det har digteren Holger Drachmann skreven og senere har Shu bi dua gjort det til den sang vi synger senere i dag.

Men sådan er det fortsat med hekse og Trolle i hver sogn. Men vi brænder dem ikke længere af, og vi nævner heller ikke nogle navne i dag.

Nu brænder man ikke heksene på bålet længere, men i stedet for et bål har vi så fået medierne til at tage over. I mediernes flammehav fortæres både skyldige og uskyldige, hekse og godtfolk, der ikke passer på.

Så træd varsomt når i bevæger jer ud i det offentlige søgelys. Overvej hvilke emner, billeder samt meninger i deler i det offentlige. Facebook, instagram, twitter, mv. er populært blandt mange mennesker og det er også her mange kommer i den ene eller anden klemme. Ja hurtig kan der brede sig en ildebrand.

Har i enlig nogen sinde tænkt på hvor tit ordet ild er en del af vores danske sprog?   
Lige så langt tilbage vi har brændt blå af, ja lige så langt tilbage kan ordet ild findes.   
  
Nogle er fx i ilden hele tiden. Det betyder at de har travlt og er i centrum.

Andre er lige kommet fra asken ind i ilden, og det betyder at deres situation er blevet værre.

Nogle skal hele tiden holdes til ilden fordi de er dovne, mens andre ligefrem har ild i røven.

En god ven vil gå gennem ild og vand for en, mens andre gode venner måske kan hjælpe en med at rage kastanjerne ud af ilden.

Forholdet mellem søskende kan være, som ild og vand.

Når ens kæreste ikke møder op til en aftale, ja så er man brændt af. Det er brandærgerligt, men hvis man er fyr og flamme for hende, så må man jo udvise ildhu for, at få forholdet i gang igen.

Og i gang det skal vi snart, med at brænde bål af.

Over alt i landet samles nu børn og voksne, unge og gamle for at nyde bålet, se heksen gå til i flammerne og hylde landet med Drachmanns smukke midsommervise. Som vi i dag tager i Shu Bi Dua version.

Jeg oplever det som en udpræget dansk aften og jeg glæder mig over at være en del af idyllen – nyde en af de lange lyse aftener og korte nætter. Jeg tror mange ligesom jeg føler, at det her er Danmark når det er bedst det er så dansk som det nu kan blive.

Men når sandheden skal frem, er Sankt Hans’ oprindelse ikke spor dansk. Vi er slet ikke dem der har startet traditionen. Bare navnet Sankt Hans – det er Johannes døberen – så her er vi helt tilbage til Jesu fødsel og Israel. Midsommeren som naturfænomen, ja det er nordeuropæisk. De lyse dage og nætter fejres overalt i Skandinavien, England, Irland og tilmed Østrig!

Og når Heksen på bålet sendes til Bloksbjerg en gang om året. Ja så det en tysk tradition For Bloksbjerg ligger i Tyskland.

Det vil altså sige, at når vi har sagt Sankt Hans, bål og heks og kigget os selv tilbage over skulderen, så har vi allerede været i Mellemøsten, Tyskland og flere steder i Skandinavien. Og produktet er det vigtigste i det vi kalder dansk kultur – det danske særpræg – og Danmark når det er dejligst!

Men vi vælger selvfølgelig selv hvordan vi fejrer Sankt Hans.

Hvad enten vi vil det eller ej befinder vi os nu i den globale landsby både Danmark som helhed men også her i Lysgård. Vi kan vælge at isolere os. Omgive os med pigtråd. Og aldrig lukke andre end dem vi altid har kendt inden for vores dør.

Eller vi kan vælge at være åbne og udadvendte. Spille sammen med de andre. Samarbejde med de andre. Det er den vej jeg synes vi skal vælge. Vi kan ikke køre, som isoleret ministat her i Lysgård.

Derfor sætter jeg, som tilflytter stor pris på nogle har valgt at spille sammen med mig. At nogle kunne se at jeg ikke medtog ondskab eller dårlig karma, men kom her fordi jeg vil være en del af denne fantastiske lille landsby.

Afslutningsvis vil jeg sige, at også i Lysgård findes der flinke mennesker. Og her er i hvert fald mere end en ildsjæl.

Glædelig Skt. Hans aften og Go sommer til jer alle.